અમદાવાદ જિલ્લા ગ્રાહક તકરાર નિવારણ ફોરમે અરજદાર હંસા મકવાણાના કેસમાં વર્ષ ૨૦૧૬માં ૧૦.૧૧ લાખ વાર્ષિક ૧૨ ટકા વ્યાજે ચૂકવી આપવા હુકમ કર્યો હતો, અન્ય ગ્રાહકોની રકમ મળી કુલ ૧૬.૨૩ લાખની રકમ ચુકતે ન થતાં, વધુમાં વધુ ત્રણ વર્ષની સજા ફટકારવા માટે એક્ઝિક્યુશન પિટિશન કરવામાં આવી છે, જેમાં બિલ્ડર નીલેશ શાહ વિરુદ્ધ ગ્રાહક કોર્ટે નોટિસ ફટકારી છે અને આગામી ૩૦મી જૂનના રોજ હાજર રહેવા હુકમ કર્યો છે. એન. એ. કન્સ્ટ્રક્શનના બિલ્ડર નીલેશ શાહે બે વર્ષ સુધી નાણાં ચુકવણીમાં ઠાગાઠૈયા કરતાં કોર્ટ સમક્ષ જેલમાં મોકલવા માટે દરખાસ્ત અરજી કરવામાં આવી છે.